Täna siis hommikul sain oma ühe suure tööga peaaegu ühele poole, peale seda ontlikult töö juures koosolekul, kauplesin jälle sekretärilt eilse komandeeringu rahasid ja siis kimaga taas kontorisse, et end sättida Paidesse, üht koolitust pidama. Muidugi kl 12 paiku sain shoki osaliseks… sest Paidest helistas kohalik korraldaja ja küsis, kaugel olen. Ma julgelt vastu, et üsna kohe astun bussi peale, et kõik ok jne. Ta  helistas paari minuti pärast tagasi ja küsis, et millise bussiga ma kavasten siit kl 13-ks Paidesse jõuda, et koolitus algab kl 13… See oli ikka üsna jube hetk, sest ma olin arvestanud alles kl 13-se bussiga teele asuda ja kl 15 seal alustada…tal seltskond kl 13-ks kohale kutsutud…see mu elus esimene kord sellise bläkiga hakkama saada. Olime siis telefonis mõlemad paar minutit vait …ja eks ta siis hakkas seltskond ümber helistama. Oeh, buss oli ka reedelõunaselt triiki rahvast täis, Põltsamaalt sain  naabriks kaks viina järgi haisvat kutseka pubekat…ühesõnaga KOLE sõit. Aga Paides läks kokkuvõttes kõik ok, seltskond oli leebe ja tore, andsin endast 250% ja kõik olid lõpus rõõmsad ja tulid kättpidi tänama… Ja kuna see lõpetus jäi nii hiljaks, olin valmis reedeõhtuseid triiki täis pealinna busse arvestades Mäos autodele hakkama hääletama …aga absoluutselt juhuslikult üks koolitusel osaleja sai keset tänavat oma tuttavatega kokku, kes tulid otse siia ja tõid mind autoga otse kohale. Super lõpetus kogu sellele  eelnevale jamale!